hu hu en hu en hu de en hu hu en hu hu en hu hu cs hu hu hbs_lat en hu fr en hu hu hu hu it en hu en en en hu en hu en pt hu hu hu fr hu hu fr hu hu hu hu sk hu hu hu hu hu hu hu hu en hu hu hu hu de en hu hu hu en hu en en hu en en es hu hu hu hu hu hu hu hu hbs_lat fr en en fr en it en hu hu de hu hu
A Gyűrűk Ura: A hatalom gyűrűi: kibontakozóban egy mestermű - Cinemazing
Dátum: 3 szeptember 2022
A vérbeli sorozatrajongóknak olyan volt az elmúlt időszak, mint a karácsony. Először a Trónok harca előzménysorozata, a House of Dragons debütált, majd tegnap, szeptember 2-án a Gyűrűk ura: A hatalom gyűrűi első két része vált elérhetővé világszerte. A látottak alapján szerintem elégedetten csettinthetünk.
Az Amazon 2017. novemberében vásárolta meg A Gyűrűk Ura televíziós jogait, potom 250 millió dollárért. Terveik szerint egy 5 évados műsorban gondolkodnak, legalább 1 milliárd dolláros költségvetéssel, ezzel pedig az eddigi legdrággabban készülő sorozat lesz a történelemben. Összehasonlításul: Peter Jackson mesterműve, vagyis az egész trilógia összesen került 281 millió dollárba. Persze nem kell aggódni az Amazonért, ez a költségvetésük kb. 0,2%-a…
A sorozat természetesen szülőatyja mesterművéből táplálkozik:  J. R. R. Tolkien Arda-mitológiáján alapul a szuperprodukció.
A történet a másodkorban játszódik, vagyis a már ismert Gyűrűk Ura eseményei előtt több ezer évvel. A viszonylagos béke korszakától kezdve követhetjük nyomon a szereplők, illetve különböző népek életét. Emberek, hobbitok, tündék, orkok, törpök, gonosz erők, minden a “régi mederben”. Több szálon fut a történet, és mindegyik elég izgalmas ahhoz, hogy lekössön minket.
Az első két rész után bátran leírhatom: engem nagyon durván megvettek. A történet, a karakterek, a zene, a képi világ külön-külön kiemelné a sorozatot az átlagból, de így együtt ez egy olyan élmény, amelyhez fogható nem sok van a televíziózás történetében. Ez az a széria, amelyet ha hetente adnának le moziban, akkor is megnézném.  Bár nem panaszkodhatom, ami a tévém nagyságát illeti, ezt mégis vásznon lenne érdemes látni. Nem volt egyszerű, de folytatták Peter Jackson munkásságát; az ember néha arra lesz figyelmes, hogy tátott szájjal ül a tévé előtt.
A sorozat negatív fogadtatása azért nem lepett meg, mert már a megjelenés előtt tele volt az internet kritikákkal, amely főleg a különböző népek bőrszíne miatt volt terítéken. 2022-őt írunk, aki emiatt lehúz látatlanban egy sorozatot, menthetetlen szerintem.
És ha már szóba került: számomra mindegyik színész telitalálat, nálam senki sem lógott ki, ritkán éreztem ennyire eltalált castingot. A hobbitok, a tündék, törpök, a fő- és mellékszereplők mind a helyén vannak.
Külön kiemelném, hogy Howard Shore most “csak” a főcímzenéért felelős, ennek ellenére minőségben elképesztően magas színvonalú zeneileg a produkció. Vannak visszatérő témák, úgy érzem Bear McCrery igazi klasszikust alkotott. Itt hallgatható egyébként:
Ez a sorozat rendkívül igényes, lassabb lefolyású, mondhatni az old school nézőknek készült. Minden pillanata ajándék, és csak remélem, hogy ezen a színvonalon folytatódik tovább.
Egyértelműen 10/10. Kérdés sincs.
Én minden percét élveztem, és fáj, hogy egy hetet kell várni a következő részig.
A Gyűrűk ura: A hatalom gyűrűi az Amazon Prime-on érhető el, szinkronizáltan. Egyelőre két rész van fent.
A Hatalom és perverzió: A Jeffrey Epstein-sztori. Sokkoló minisorozat a rémtettekről Jean-Claude Van Johnson – Szórakoztató Van Damme nosztalgikus bohóckodása The Boys: véget ért a második évad. Zseniális, cool, de az elsőt nem übereli A legjobb, ami a szuperhősökkel történhet – The Boys – Ajánló 13 okom volt – A sorozatot sejtik a megnövekedett tinédzser-öngyilkosságok mögött Egy zseniális sorozat tökéletes lezárása – megnéztük a Dark új évadát
Kattintás ide a válaszadás megszakításához.
XHTML: You can use these tags: